Rikunarita-ORG/Wikinium huggingface dataset:
# Niujorko miesto rotušė

| Niujorko miesto rotušė |
| --- |
|  |
| Vieta | Niujorkas, Niujorkas, JAV |
| Statusas | Pastatytas |
| Statybų pabaiga | 1811 m. |
| Paskirtis | Tarybos namai |

**Niujorko miesto rotušė** (angl. *New York City Hall*) – tarybos namai, esantys rotušės parko centre, Žemutiniame Manhatane. Tai yra seniausias rotušės pastatas Jungtinėse Valstijose, kuris vis dar naudojamas pagal savo pirminę funkciją. Pastate įrengtas mero kabinetas, taip pat jame renkasi miesto taryba. Rotušės statyba truko nuo 1803 iki 1912 m. Rotušė įtraukta į JAV nacionalinio paveldo sąrašą (1960 m.) bei į JAV nacionalinį istorinių vietų registrą (1966 m.).
# Woolworth Building

| Woolworth Building |
| --- |
|  |
| Vieta | Manhatanas, Niujorkas, Niujorkas, JAV |
| Statusas | Pastatytas |
| Statybų pradžia | 1910 m. |
| Statybų pabaiga | 1913 m. |
| Atidarymas | 1913 m. balandžio 24 d. |
| Stogas | 241 m |
| Aukštų sk. | 55 |
| Kaina | 13 500 000 USD |

**Woolworth Building** – 55 aukštų neogotikinio stiliaus pastatas bei vienas iš seniausių ir garsiausių dangoraižių Manhatane, Niujorko mieste. Net ir prabėgus daugiau nei šimtmečiui pastatas išlieka vienu iš šimto aukščiausių pastatų Jungtinėse Amerikos Valstijose ir tarp trisdešimties aukščiausių pastatų Niujorke. Pastatas buvo aukščiausias pasaulyje nuo 1913 iki 1930 m.

* Dangoraižio statybos (1912 m.)
* Apšviestas dangoraižis naktį (1919 m.)
* Dangoraižis virš debesų (1928 m.)

|  |  |  |
| --- | --- | --- |
| Prieš tai: **Metropolitan Life Insurance Company Tower** | **Aukščiausias pastatas Niujorke** 1913—1930 | Po to: **40 Wall Street** |
# Space Shuttle Enterprise

| Space Shuttle Enterprise |
| --- |
|  |
| Šatlas „Enterprise“ SLC-6 paleidimo aikštelėje, Vandenbergo karinių oro pajėgų bazėje |
| OV ženklinimas | OV-101 |
| Šalis | JAV |
| Kontrakto data | 1972 m. Liepos 26 d. |
| Pavadintas pagal | USS Enterprise, NCC-1701 |
| Pirmas skrydis | Riedėjimo testas |
|  | 1977 m. Vasario 15 d. |
| Paskutinis skrydis | Nusileidimo testas |
|  | 1977 m. Spalio 26 d. |
| Dienos kosmose | Į kosmosą neskrido |
| Orbitų skaičius | 0 |
| Būsena | Eksponatas |

**„Space Shuttle Enterprise“** (liet. *Sumanumas*) – buvo pirmasis NASA užsakymu pagamintas šatlas. Jis nebuvo pritaikytas kosminiams skrydžiams ir neturėjo termoizoliacinės dangos bei veikiančių raketinių variklių. Aparatas buvo skirtas bandomiesiems skrydžiams Žemės atmosferoje.

Buvo planuojama „Enterprise“ pritaikyti kosminiams skrydžiams, tačiau pagaminus šatlą „Columbia“ pasikeitė planai ir aparatas taip ir liko nepaliestas. Po šatlo „Challenger“ sunaikinimo, „Enterprise“ turėjo jį pakeisti, bet buvo nutarta iš turimų detalių sukonstruoti visiškai naują aparatą „Endeavour“.

Skrydžio atmosferoje ir nusileidimo bandymai, 1977 m. rugsėjo 13 d.
„Enterprise“ gamyba buvo pradėta 1974 metų birželio 4 dieną. Iš pradžių buvo planuojama aparatą pavadinti „Constitution“ (lt. *Konstitucija*), tačiau vėliau jis buvo pervadintas pagal kosminį laivą „Enterprise“ iš populiaraus amerikiečių serialo „Star Trek“.

„Enterprise“ buvo naudojamas skrydžio atmosferoje ir nusileidimo bandymuose. 1985 metų lapkričio 18 dieną aparatas buvo nugabentas į Vašingtoną, kur tapo Smifsono instituto nuosavybe. Šiuo metu „Enterprise“ yra eksponuojamas Smifsono nacionaliniame oro ir kosmoso muziejuje.

|    Daugkartinio naudojimo erdvėlaiviai |
| --- |
|  |  **JAV programa „Space Shuttle“ (1981–2011 m.)Enterprise* (OV-101, atmosferiniai bandymai)
* *Pathfinder* (OV-098, antžeminiai bandymai)
* *Columbia* (OV-102, **sudegė, įskridęs į Žemės atmosferą 2003 m.**)
* *Challenger* (OV-099, **sprogo 73 sek. po pakilimo 1986 m.**)
* *Discovery* (OV-103, nurašytas pasibaigus JAV „Space Shuttle“ programai)
* *Atlantis* (OV-104, nurašytas pasibaigus JAV „Space Shuttle“ programai)
* *Endeavour* (OV-105, nurašytas pasibaigus JAV „Space Shuttle“ programai)
 |  **Tarybų sąjungos programa „Buran“ (1974–1993 m.)OK-GLI* (BST-02, aerodinaminis modelis)
* *Buranas* (Šatlas 1.01, sunaikintas 2002 m.)
* *Ptička* (Šatlas 1.02, 95–97 % baigtas)
* *Baikal* (Šatlas 2.01, nebaigtas)
* *Shuttle 2.02* (pusiau išmontuotas)
* *Shuttle 2.03* (išmontuotas)
 |
# Brodvėjaus teatras

Brodvėjaus teatrai naktį
**Brodvėjaus teatras** (angl. *Broadway theatre* arba tiesiog *Broadway*) – Niujorke, Brodvėjaus gatvėje, Manhatano Teatrų kvartale įsikūrusių maždaug 40-ies didelių (daugiau kaip 500 vietų) komercinių teatrų apibendrinamasis pavadinimas. Dabar tokių teatrų čia yra 41. Brodvėjus sudaro Amerikos teatrų kultūros pagrindą. Anot kultūrologų, Brodvėjus, kaip ir Holivudas, padarė labai didelę įtaką formuojantis šiuolaikinei popkultūrai.

Daugumą pjesių (apie 70 %) Brodvėjuje sudaro miuziklai. Beveik visi Brodvėjaus spektakliai labai orientuoti į komerciškumą. Neretai vieno teatro scenoje galima išvysti tik vieną spektaklį, kuris rodomas vakarais nuo antradienio iki šeštadienio ir pakeičiamas kitu tik tuomet, kai žiūrovai praranda susidomėjimą. Brodvėjuje statomiems spektakliams įsteigtas atskiras, labai prestižinis „Tony“ apdovanojimas, kasmet teikiamas už pasiekimus Amerikos teatrų veikloje, šis apdovanojimas laikomas „Oskaro“ atitikmeniu teatrams.

Atvykę į Niujorką, turistai mėgsta lankytis Brodvėjaus spektakliuose, maždaug du trečdaliai Brodvėjaus žiūrovų – atvykėliai. Per 2015–2016 m. sezoną Brodvėjaus spektakliuose apsilankė daugiau kaip 13 milijonų žmonių, o pajamos iš bilietų pardavimo viršijo 1,3 milijardo dolerių.

## Išnašos
# Internet Archive

Archyvo emblema
**Internet Archive** – JAV skaitmeninė archyvavimo biblioteka, įkurta 1996 m. ir archyvuojanti interneto tinklalapių turinį. Archyvavimas vykdomas naudojant Wayback Machine platformą.

## Išnašos

## Nuorodos

* Oficiali svetainė
# Broadsheet

**Broadsheet** – didžiausias iš laikraščių formatų. Jam būdingi ilgi vertikalūs puslapiai, kurių matmenys paprastai yra 600 x 750 mm. Terminas kilo nuo XVII a. įvairių, paprastai vieno didelio puslapio gatvėje prekiaujamų spaudinių, aprėpusių įvairias temas nuo naujienų iki dainų tekstų iki politinės satyros. Su laiku tokie leidiniai buvo įklostyti papildomais lapais ir virto laikraščiais. Manoma, kad pirmasis broadsheet tipo laikraštis buvo olandų „Courante uyt Italien, Duytslandt, &c.“, išleistas 1618 m.

Broadsheet formatas populiarus angliškoje spaudoje. Tarp tokių leidinių yra „Financial Times“, „USA Today“; anksčiau „The Times“. Lietuvoje sovietmečiu šiuo formatu leistas laikraštis „Tiesa“.[reikalingas šaltinis]

## Taip pat skaitykite

* Berliner
* Tabloid
* Compact

## Šaltiniai
# Tarptautinė organizacija

JTO – universali, didžiausia tarptautinė organizacija
**Tarptautinė organizacija** – organizacija, įsteigta tarptautine sutartimi ar kitu tarptautinės teisės reglamentuojamu aktu ir turinti savo tarptautinį teisinį subjektiškumą; be valstybių tarptautinės organizacijos nariais gali būti ir kiti dariniai (JT TT komisijos 2004-2006 m. Tarptautinių organizacijų atsakomybės straipsnių projekto 2 straipsnis).

## Požymiai

* Steigiamasis aktas – tarptautinė sutartis ar kitas teisės aktas.
* Narystė.
* Atitiktis teisei.
* Nuolatinio pobūdžio tikslai.
* Institucinė struktūra (aukščiausia institucija, vykdomoji, administracinė ir kt.).
* Teisinis subjektiškumas.

## Rūšys

**Tarptautinė tarpvalstybinė organizacija** – tarptautine sutartimi įsteigta organizacija; tarptautinės teisės subjektas. Tarptautinės teisės moksle tarptautinėmis organizacijomis paprastai vadinamos tarptautinės tarpvyriausybinės organizacijos, neapimant tarptautinių nevyriausybinių organizacijų.

Pagal organizacijos atvirumą skirstomos:

1. Uždara (ribota narystė).
Uždaros organizacijos sudaro daugumą regioninių organizacijų, bendro paveldo organizacijos, funkcinės organizacijos (OPEC) arba tokios organizacijos, kurios reikalauja narystės kitose organizacijose (Pasaulio Bankas).
2. Atvira (šalių skaičius neribojamas).

Pagal geografinę veiklos sferą ir narystės ypatumus:

1. Universali (pvz., JTO).
2. Regioninė (pvz., Europos Taryba, ESBO).
- subregioninė (lokalinė – pvz. Baltijos Asamblėja, Šiaurės Taryba).

**Tarptautinė nevyriausybinė organizacija** – asmenų ir (arba) organizacijų savanoriška asociacija pasaulinio ar regionalinio lygio, pvz., Raudonojo Kryžiaus Komitetą kaip draugiją įkūrė privatūs asmenys pagal nacionalinę (Šveicarijos) teisę. Ir NVO, ir piliečiai laikomi tarptautinės teisės subjektais tiek, kiek tai pripažįstama tarptautinėmis sutartimis (Europos žmogaus teisių ir pagrindinių laisvių apsaugos konvencija, Europos socialinė chartija ir kt.).

Tarptautinių organizacijų veiklą, statusą reguliuoja tarptautinė teisė (jos pošakis – tarptautinių organizacijų teisė).

## Literatūra

* Dainius Žalimas, Skirgailė Žaltauskaitė – Žalimienė, Zenonas Petrauskas, Jonas Saladžius. Tarptautinės organizacijos. Vilnius: Justitia, 2001. – 1100 p. ISBN 9986-567-67-X. UDK 061+341.12(100).

## Nuorodos

* Union des Associations Internationales
# Gvantanamo kalėjimas

Delta stovykla
**Gvantanamo kalėjimas** (angl. *Guantanamo Bay detention camp*) – Jungtinių Amerikos Valstijų karinis kalėjimas, esantis JAV Gvantanamo įlankos karinėje jūrų bazėje, Gvantanamo įlankos pakrantėje, Kuboje. Amnesty International pasmerkė šio kalėjimo veiklą dėl šiurkščių žmogaus teisių pažeidimų: asmenų kalinimo neribotą laiką be teismo sprendimo, sulaikytųjų kankinimo. Dėl tų pačių priežasčių šis kalėjimas dar vadinamas „Amerikos gulagu”.

Sulaikytieji X-Ray stovykloje, 2002 m. sausio mėn.
Įkalinimo stovykla įkurta 2002 m. prezidento Džordžo Bušo administracijos karo prieš terorą metu. Džordžo Bušo įpėdinis prezidentas Barakas Obama pažadėjo uždaryti šį kalėjimą, tačiau jo planai susidūrė su abiejų partijų opozicija Kongrese, kuris išleido įstatymus, draudžiančius Gvantanamo kalėjimo kalinius perkelti kalėti į JAV žemyninę dalį. B. Obamos prezidentavimo metu Gvantaname kalinčių asmenų skaičius buvo sumažintas nuo 245 iki 41. Dauguma buvusių kalinių buvo arba išlaisvinti, arba perkelti į kitas šalis. 2018 m. sausio mėn. prezidentas Donaldas Trampas pasirašė vykdomąjį įsaką, kuris leidžia pratęsti kalėjimo veiklą neribotą laiką.

## Šaltiniai
# Instagram

Instagram|   |
| Forma | dukterinė įmonė |
| Pramonė | Informacinės technologijos |
| Pirmtakas (-ai) | Burbn |
| Įkurta | 2010 m. spalio 6 d. |
| Įkūrėjas (-ai) | Kevin Systrom, Mike Krieger |
| Centrinė būstinė | Menlo Parkas, Kalifornija, JAV |
| Paslaugos | socialinis tinklas |
| Holdingas | Meta Platforms |
| Tinklalapis | www.instagram.com |

**„Instagram“** (žodžių angl. *instant*; angl. *telegram* trumpinys; liet. akimirksniu gauta telegrama) – nuotraukų ir kitokio vaizdinio turinio dalinimosi socialinis tinklas.

2023 m. visame pasaulyje „Instagram“ naudojosi daugiau kaip 2 mlrd. aktyvių vartotojų.

Šiuo metu „Instagram“ priklauso įmonei „Meta Platforms“ (valdančiai „Facebook“), tačiau „Meta“ nebuvo pirmoji įmonė susidomėjusi „Instagram“ programėle. 2012 m. kovo mėn. tuometinis „Twitter“ valdybos pirmininkas, Džekas Dorsis pasiūlė $525 mln. už „Instagram“ socialinį tinklą, tačiau praėjus kelioms savaitėms „Instagram“ sudarė sandorį su „Facebook“ įmone, kuri pasiūlė $735 mln. Galiausiai „Instagram“ buvo parduota už $1 mlrd. „Facebook“ įmonei. Prieš tai „Twitter“ įkūrėjai Evanas Viljamsas, Džekas Dorsis bei „Instagram“ steigėjas Kevinas Sistromas dirbo podkastų bendrovėje „Odeo“, kur jie susibičiuliavo.

## Ypatumai

Anot Kevino Sistromo, „Instagram“ populiarumas išaugo dėl to, kad buvo pasirinktas atviro socialinio tinklo modelis (pvz., „Facebook“ – uždaras, „Twitter“ – atviras). Pirminė Instagram paskirtis buvo galimybė dalintis nuotraukomis, papildant jas žymėmis (angl. *tags*) bei buvimo vietos (angl.  *location*) informacija. Iš pradžių Instagrame skelbiamos nuotraukos galėjo būti tik kvadratinės, kaip klasikinių momentinių fotoaparatų, 2015 m. šis apribojimas buvo pašalintas. Filtrai taip pat buvo įkvėpti klasikinių fotoaparatų.

Instagram naudotojai gali dailinti daromas nuotraukas pasirinktais filtrais. Socialiniame tinkle galima dalintis 1 minutės trukmės vaizdo įrašais. Taip pat dalintis 15 sekundžių trukmės skaidrėmis (angl. *stories*), kurios išnyksta po paros ir iki 1 valandos trukmės vaizdo įrašais savo kanaluose (IGTV). Vartotojai gali suteikti kito vartotojo pasidalintam turiniui patiktuką (angl. *like*), jį komentuoti bei vieni kitus sekti, (angl. *follow*), taip įtraukdami kitų vartotojų sukurtus įrašus į savo naujienų srautus. Be to, susirašinėti tarpusavyje (angl. *direct messaging*).

## Išnašos
# Tinklalaidė

Populiariausias podkastas, žmogžudystę nagrinėjanti drama „Serial“, parsisiųsta 267 milijonus kartų.
**Podkastas** (taip pat – **tinklalaidė**; angl. *podcast; audiocast; videocast*) – internete patalpintos prenumeruojamos garso arba vaizdo rinkmenos. Tai gali būti tiek tradicinės televizijos bei radijo laidų įrašai patalpinti internete, tiek sukurtas turinys išskirtinai interneto vartotojams. Kiekvienas podkastas yra sudarytas iš atskirų dalių (epizodų) serijos ir gali būti prenumeruojamas (specialioje platformoje arba per RSS).

Pavadinimas atsirado iš angliškų žodžių *broadcasting* (transliavimas) ir nešiojamo MP3 grotuvo „iPod“, su kurio išpopuliarėjimu susijęs ir podkastų paplitimas. Pastaraisiais metais podkastų dažniausia klausomasi per išmaniuosius telefonus.

Populiariausias podkastas, žmogžudystę nagrinėjanti drama „Serial“, parsisiųsta 267 milijonus kartų. Statistika rodo, kad daugiau nei trečdalis amerikiečių bent kartą per mėnesį klauso tokių laidų. Amerikoje šis formatas išpopuliarėjo labiausiai dėl ilgų atstumų, nes tinklalaidžių žmonės klausosi automobiliuose. Lietuvoje tinklalaidžių klauso (žiūri) 36 % interneto vartotojų. Populiariausia platforma – „Youtube“, kurią renkasi 96 % klausytojų, „Spotify“ renkasi 14 %, po 6 % teigė taip pat naudojantys „SoundCloud“ ir „iTunes“, 3 % – kitus kanalus.

## Istorija

Podkastų išradėju laikomas Tristan Louis, kuris pirmą kartą podkastų idėją pasiūlė 2000 m., ir Dave Winer, kuris pirmasis šiek tiek patobulinęs šią idėją įgyvendino. „Podkasto“ sąvoką pirmą kartą panaudojo Ben Hammersley 2004 m. ir ji greitai išpopuliarėjo. Patys podkastai taip pat ėmė sparčiai populiarėti, ypač podkastų idėją palaikė blogeris Adam Curry. 2005 m. prie podkastų populiarinimo prisidėjo „Apple“ įmonė, kurios skaitmeninės muzikos grotuvas davė vardą patiems podkastams. „Apple“ integravo podkastus į „iTunes“ ir taip pristatė juos plačiajai publikai. Iš pradžių podkastų autoriais dažniausiai buvo tinklaraštininkai, vėliau temų asortimentas plėtėsi. Savo podkastus ėmė leisti laikraščiai ir žurnalai, televizijos ir radijas.

## Šaltiniai

## Nuorodos

* NYLA tinklalaidė Archyvuota kopija 2017-10-21 iš Wayback Machine projekto.: Podkastas apie podkastus
# ARD

ARD|  |
| Pramonė | Radijo ir televizijos tinklas |
| Įkurta | 1950 m. |
| Centrinė būstinė | Miunchenas, Vokietija |
| Pajamos | 6,3 milijardų $ |
| Darbuotojų | 23000 |
| Tinklalapis |  |

**ARD** (vok. *Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland*) – vienas iš dviejų Vokietijos nacionalinių transliuotojų priklausančių Europos transliuotojų sąjungai. Televizijos ir radijo transliuotojas įkurtas 1950 m. birželio 6 d. Vakarų Vokietijoje. 1957 m. direktoriumi buvo iš Klaipėdos krašto kilęs Walter Hilpert.

ARD kompanijoje dirba 23000 darbuotojų ir yra antras pagal dydį transliuotojas pasaulyje, nusileidžiantis tik BBC.

## Televizijos kanalai

Pagrindinis ARD nacionalinis kanalas yra Das Erste. Įmonei priklauso keli regioniniai kanalai: Bayerischer Rundfunk, Deutsche Welle, Hessischer Rundfunk, Mitteldeutscher Rundfunk, Norddeutscher Rundfunk, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk.

## Išnašos

## Nuorodos

* Oficiali svetainė
# Direktorių taryba

Kvinslendo nacionalinio banko direktorių taryba (ir banko vadovas – priekyje kairėje) 1932 m. birželio 3 d.
**Direktorių taryba** (angl. *Board of Directors*) – organizacijos kolegialus valdymo organas, skirtas jos veiklai kontroliuoti iš išorės. Ji gali būti vadinama ir kitaip, pavyzdžiui, „patikėtinių taryba“ (angl. *Board of Trustees*), „valdytojų taryba“ (angl. *Board of Governors*).

## Sudėtis

Direktorių tarybos nariais paprastai būna tiek dirbantys organizacijoje, tiek išorinių suinteresuotų grupių atstovai.

Direktorių tarybos narių, kurie nepriklauso organizacijai, galia yra ribojama to, kad jie, negalėdami savo pareigoms skirti daug laiko, yra mažai informuoti apie organizacijos padėtį, dažniausiai turėdami tik informaciją, kurią jiems pateikia organizacijos vadovybė.

## Funkcijos

Henris Mintsbergas išskiria tris pagrindines galimas direktorių tarybos funkcijas, leidžiančias kontroliuoti organizaciją:

1. Organizacijos vadovo parinkimas
2. Tiesioginė kontrolė krizės metu
3. Organizacijos vadovybės sprendimų ir rezultatų priežiūra

Faktiškai, Mintsbergo nuomone, net aktyvios direktorių tarybos valdžia organizacijoje faktiškai pasireiškia tik organizacijos vadovo parinkimu, o jo sprendimus ji paprastai visada paremia.

Mintsbergas išskiria keturias pagrindines galimas direktorių tarybos funkcijas, padedančias organizacijai:

1. Priemonė organizacijai paveikti išorinius suinteresuotus asmenis ar grupes
2. Kontaktų užmezgimas bei lėšų gavimas
3. Organizacijos reputacijos gerinimas
4. Organizacijos konsultavimas

Be to, Mintsbergo nuomone, jau pati narystė direktorių taryboje kartais veikia organizacijos sprendimus: pavyzdžiui, pastebėta, kad jei bendrovės direktorių taryboje yra bankininkas, ta įmonė nuolat naudojasi būtent to banko paslaugomis.

## Taip pat skaityti

* Bendrovės valdyba
* Stebėtojų taryba

## Išnašos

## Nuorodos
# Subsidiarumas

**Subsidiarumas** – organizacinis principas, teigiantis, kad aukštesnio lygio organizacijos neturi kištis į žemesnio lygio organizacijos veiklą, bet turi joms padėti vykdyti šią veiklą. Dėl to šis principas draudžia priskirti aukštesnio lygio organizacijai funkcijas, kurias gali atlikti žemesnio lygio organizacija.

Politikos moksle tai atspindi idėją, kad valstybės institucijos turi atlikti tik tas funkcijas, kurios negali būti efektyviau įvykdomos mažesnių, lokalesnių valdžios vienetų. Subsidiarumas yra vienas iš centrinių pricipų federalizme, decentralizacijoje, Europos Sąjungos teisėje.

Subsidiarumas gali būti taikomas ne tik valstybės valdyme, bet ir vadyboje, karyboje ir kitose srityse.

Subsidiarumas yra vienas iš pagrindinių Bažnyčios socialinio mokymo principų. Jis buvo aprašytas popiežiaus Pijaus XI enciklikoje Quadragesimo Anno.

## Šaltiniai
# Retro Studios

„Retro Studios“|  |
| Pramonė | Video ir kompiuteriniai žaidimai |
| Įkurta | 1998 m. |
| Produkcija | „Metroid“ serija „Donkey Kong Country“ serija |

**Retro Studios, Inc** – JAV kompiuterinių žaidimų studija, priklausanti Japonijos „Nintendo“ kompanijai. Geriausiai žinoma dėl „Metroid Prime“ trilogijos žaidimų ir „Donkey Kong“ žaidimų serijos atnaujinimo.

## Istorija

„Retro Studios“ buvo įkurta 1998 m. Jeff Spangenberg Teksaso Ostino mieste. Iš pradžių įmonės veikla nebuvo sėkminga, daugelis žaidimų projektų buvo atšaukti. 2000 m. su „Retro Studios“ susisiekė Japonijos „Nintendo“ kompiuterinių žaidimų kompanija, kuri pasiūlė kurti naująjį „Metroid“ serijos žaidimą. „Metroid Prime“ žaidimas buvo išleistas 2002 m. „GameCube“ konsolei ir susilaukė komercinės sėkmės bei aukšto kritikų įvertinimo. Po jo išleidimo Jeff Spangenberg pasitraukė iš „Retro Studios“ ir pardavė savo akcijų dalį „Nintendo“. 2009 m. pradžioje iš studijos pasitraukė grupė darbuotojų, kurie buvo nepatenkinti veiklos kryptimi ir, kad kuria žaidimus tik „Nintendo“ platformoms. 2010 m. „Retro Studios“ atnaujino „Donkey Kong Country“ žaidimų seriją, kurią anksčiau kūrė britų „Rare“ kompanija. „Donkey Kong Country Returns“ tapo kol kas komerciškai sėkmingiausiu studijos žaidimu su 6,39 mln. išplatintų kopijų „Nintendo Wii“ konsolei ir daugiau nei 1,6 mln. vnt. „Nintendo 3DS“ delninei konsolei.

## „Retro Studios“ žaidimai

„Retro Studios“ sukurti žaidimai:

* 2002 m. „Metroid Prime“ („GameCube“ konsolei);
* 2004 m. „Metroid Prime 2: Echoes“ („GameCube“);
* 2007 m. „Metroid Prime 3: Corruption“ („Nintendo Wii“);
* 2009 m. „Metroid Prime Trilogy“ („Metroid Prime“ žaidimų rinkinys „Nintendo Wii“ konsolei);
* 2010 m. „Donkey Kong Country Returns“ („Nintendo Wii“, „Nintendo 3DS“);
* 2014 m. „Donkey Kong Country Tropical Freeze“ („Nintendo Wii U“);

„Retro Studios“ bendradarbiavo kuriant šiuos žaidimus:

* 2006 m. „Metroid Prime Hunters“ („Nintendo DS“);
* 2011 m. „Mario Kart 7“ („Nintendo 3DS“);

## Nuorodos

* Oficiali „Retro Studios“ svetainė Archyvuota kopija 2015-12-22 iš Wayback Machine projekto.
* mobygames.com/
* giantbomb.com
# Intel

Intel Corporation|  Dabartinis „Intel“ logotipas nuo 2020 m. rugsėjo 2 d.
 |
| Forma | Atviroji akcinė bendrovė |
| Pramonė | Mikroprocesoriai, flash atmintinės |
| Įkurta | 1968 m. |
| Centrinė būstinė | Santa Klara, Kalifornija |
| Darbuotojų | 83 500 (2008) |

**Intel Corporation** (NASDAQ: INTC) – kompiuterių inžinerijos įmonė gaminanti didelį pasirinkimą kompiuterių kontrolerių ir mikroschemų (nuo eterneto kontrolerių iki vaizdo procesorių), atskiros techninės įrangos ir programinės įrangos gamintojas, ypač garsus savo kuriamais mikroprocesoriais.

„Intel Corporation“ įkūrė 1968 m. buvę Fairchild Semiconductor darbuotojai Gordon E. Moore (chemikas, fizikas) ir Robert Noyce (fizikas). Ketvirtasis Intel darbuotojas buvo Andy Grove (chemijos inžinierius), vadovavęs XX amžiaus 9 ir 10 dešimtmečiuose. Pažymėtina, kad konkuruojanti AMD taip pat įkurta Fairchild palikusių 1969 m.

## Nuorodos

* Oficialus įmonės puslapis
# Habbo

Habbo|  |
| Alexa reitingas | 4,050 (Priklauso nuo domeno vardo.) |

Habbo – tai online jaunimo bendravimo portalas su vaizdu. Pati svetainė sukurta ir valdoma Sulake Korporacijos, kurios pagrindinis ofisas Suomijoje.

Projektas veikti pradėjo 2000 m. ir susidėjo iš 32 online bendruomenių (arba „viešbučių“ (en. „hotels“)). 2008 m. birželį jau buvo užsiregistravę daugiau nei 118 milijonų vartotojų. Per mėnesį užsiregistruoja maždaug 8 milijonai unikalių lankytojų ir 75 000 anketos užregistruojamos per dieną. Anketų skaičius auga ir toliau, o 100 milijonų buvo sukurta vien Habbo UK 2008 m. birželį.

## Viešbutis (The Hotel)

Virtualus viešbutis yra pokalbių kambarys, kuriam reikalinga programa Adobe Shockwave. Prie šio viešbučio galima prisijungti užsiregistravus į pačią svetainę, o ten bendrauti su kitais žmonėmis, žaisti įvairius žaidimus, kurti savo kambarius, juos apstatyti daiktais, dekoruoti sienas, pirkti gyvūnėlius ir kitaip smagiai praleisti laiką, tačiau daugelis šios svetainės malonumų yra mokami ir juos reikia pirkti už šio žaidimo pinigus „kreditus“, kuriuos galima gauti sumokėjus realius pinigus. Iš Lietuvos galima jų įsigyti per PayPal.

## Nuorodos

* Sulake Corporation
* Habbo FI
* Habbo UK
* Habbo USA
# Programų kūrimo gyvavimo ciklo modelis

Yra sukurta daugybė modelių, aprašančių **Programų kūrimo ciklą**. Dažniausiai jie formalizuoja programų kūrimo procesą ir daro jį atkartojamu, t. y. iš kiekvieno baigto produkto ar projekto galima pasisemti patirties kaip kurti naujus produktus ar projektus.

Klasikiniai modeliai:

* Krioklio modelis – kai programa kuriama nepertraukiamai, etapas po etapo.
* Spiralinis modelis – kai programa kuriama ciklais (spirale).
* Prototipavimo modelis – kai visas funkcionalumas patikrinamas prototipais, o vėliau pagal prototipą kuriamas produktas.

Keletas gyvavimo ciklo modelių, papildančių klasikinius:

* Microsoft Solution Framework (MSF) – Microsoft firmos sukurti rėmai, sukurti papildant spiralinį modelį.
* Rational Unified Process (RUP) – Rational firmos sukurtas ciklinis modelis, ypatingai naudojantis UML kalbą.
* SCRUM – empirinis ciklinis modelis, taikomas kai kitų modelių taikymas yra per sudėtingas dėl per greitai kintančių reikalavimų, per didelės apimties ar panašiai. Šis modelis nėra atkartojamas, tačiau yra gana lankstus.